**Forsamtaleinterview**

**DEL 1: Introduktion og baggrundsoplysninger**

*Indled interviewet med en kort præsentation af dig/jer som behandler(e) samt rollefordelingen gennem interviewet og ved evt. behandling. Forklar dagsordenen og formålet med interviewet herunder særligt, at interviewet skal afdække om behandlingstilbuddet er relevant for familien – OBS. lov ikke et Cool Kids[[1]](#footnote-1) behandlingsforløb førend forsamtaleinterviewet er afviklet, og der er lavet en klinisk vurdering af egnethed! Spørg familien til deres kendskab til Cool Kids behandlingsmetoden og suppler med en kort beskrivelse. Nævn evt., at selve behandlingen adskiller sig fra forsamtalen, da forsamtalen har til formål at afdække på familieniveau, hvad der skal arbejdes med gennem behandlingen. Normaliser nervøsitet og bekymring for både forsamtale og evt. behandlingsforløb, og spørg barnet/den unge[[2]](#footnote-2) til den umiddelbare motivation for at deltage i et Cool Kids behandlingsforløb baseret på den nuværende information. Inden interviewet påbegyndes følges op på evt. samtykker og spørgsmål fra familien. Der tjekkes op på, om familien indbyrdes har indgået aftaler for eller har særlige ønsker til forsamtalen, som der skal tages højde for.*

**Demografiske oplysninger**

Dato:

Id-nummer:

Interviewer:

Interviewede:

Barnets navn:

Cpr.nr.:

Alder:

Forældremyndighed (fælles/mor/far/andet)?:

Hvis forældremyndigheden er fælles, er den ikke-deltagende forælder orienteret (ja/nej)?:

Har familien en socialrådgiver fra kommunen tilknyttet (ja/nej)?:

**Oplysninger om forælder 1:**

Navn:

Alder:

Mobil:

Cpr. nr.:

Adresse:

Uddannelse og erhverv:

Mail:

Bor samme med barnet (ja/nej)?:

Hvis *nej* uddyb:

**Oplysninger om forælder 2:**

Navn:

Alder:

Mobil:

Cpr. nr.:

Adresse:

Uddannelse og erhverv:

Mail:

Bor samme med barnet (ja/nej)?:

Hvis *nej* uddyb:

**Oplysninger om evt. søskende:**

|  |  |  |  |
| --- | --- | --- | --- |
| Navn | Alder | Bor med barnet? | Biologisk relateret? |
|  |  |  |  |
|  |  |  |  |
|  |  |  |  |

Har barnet gode relationer til sine søskende og forældre (ja/nej)?:

Hvis *nej*, beskriv nærmere:

*Ved børn, hvor det vurderes muligt og hensigtsmæssigt, vil det på nuværende tidspunkt være relevant at snakke med barnet uden forældrene. Forklar, at I gerne vil høre lidt om barnet med dets egne ord, og at det drejer sig om ca. 10 min. Informer barnet om, hvor forældrene befinder sig imens.*

**Interview med barnet**

Hvor går du i skole og hvilken klasse går du i?:

Kan du godt lide skolen? Hvorfor/hvorfor ikke? *Yndlingsfag, hadefag*:

Hvad kan du lide at lave, når du ikke er i skole? *Aktiviteter, kammerater*:

Jeg vil gerne bede dig om at give en kort beskrivelse af de problemer, du har, og hvorfor du tror, at du er her i dag:

Hvornår er disse problemer startet?:

Hvor ofte har du det på denne måde (hele tiden, hver dag, ugentligt)?:

Er der sket noget, der har fået dig til at have det på den måde? Hvis *ja*, hvad?

Er der noget, du ikke kan gøre, fordi du har disse problemerne? Hvis jeg havde en tryllestav og kunne trylle problemerne væk, hvad ville du så gerne kunne? *Få konkrete eksempler på undgåelse*:

*Opmuntre og ros barnet for det, han/hun fortæller. Brug gerne ekstra tid på at høre om skole og interesser, inden der spørges til problemer. Fortæl, at forældrene gennem resten af interviewet kan hjælpe barnet med at uddybe og fortælle mere, hvis det er svært for barnet at forklare sig. Normaliser, at det kan være svært at tale om problemerne.*

**Interview med forældre og barn**

*Resten af interviewet er som udgangspunkt fælles, hvilket dog afhænger af barnets alder og modenhed samt den aktuelle problematik. Sørg for at tilbyde pauser undervejs i interviewet. Giv barnet mulighed for at trække sig, hvis noget bliver for svært at tale om fælles, eller hvis barnet ikke har tålmodighed eller opmærksomhed til at deltage under hele interviewet. Her kan et tilstødende lokale med fordel være gjort klar til barnet. Alternativt kan barnet blive i interviewrummet, hvor der med fordel kan være tegnegrej eller andre stilleaktiviteter gjort klar. Tjek med forældrene, om der er noget, de ønsker at tale om eller fortælle, uden deres barns tilstedeværelse.*

Nu vil jeg gerne høre jer forældre beskrive, hvilke vanskeligheder jeres barn har, og hvorfor I er her i dag:

Hvornår er vanskelighederne startet?:

Hvor ofte mærker I/jeres barn til vanskelighederne (hele tiden, hver dag, ugentligt)?:

Har der været nogen udløsende/forstærkende oplevelse?:

Har der været stærkt traumatiske oplevelser i familien eller hos barnet (ja/nej)?:
Hvis *ja*, hvad og hvornår?:

Hvordan forstyrrer vanskelighederne barnets og familiens hverdag? Hvad kan barnet og I som familie ikke pga. vanskelighederne? *Få konkrete eksempler på undgåelse*:

Har I gjort tiltag for at løse vanskelighederne og i så fald hvad?:

Har barnet modtaget behandling (terapi/medicin/andet) og i så fald hvad og hvornår?:

Er barnet blevet undersøgt af en psykolog eller psykiater (ja/nej)?:

Hvis *ja*, hvad var konklusionen (diagnoser, IQ, vanskeligheder, forslag/støtte)?:

Klager barnet hyppigt over hovedpine, mavepine eller andre former for smerter (ja/nej)?:

Hvis *ja*, hvilke smerter, hvor ofte og i hvilke sammenhænge?:

Hvad mener I, der skal til for at hjælpe barnet fremover?:

Er der særlige ting, som belaster jeres familie aktuelt, og som kan påvirke jeres deltagelse i behandlingen? (*forskellige former for stress: økonomi, boligforhold, problemer i det sociale netværk, sygdom, ægteskabelige problemer mm.*) (ja/nej):

Hvis *ja*, hvad?:

Er der andre med psykiske lidelser (inkl. misbrug) i familien (ja/nej)?:

Hvis *ja*, beskriv nærmere, hvem, hvad og hvornår.

**DEL 2: Angst og komorbide lidelser**

*Indtil nu har interviewet omhandlet barnets og familiens vanskeligheder, interesser og baggrund mere generelt. Herfra i interviewet spørges mere ind til de konkrete angstlidelser i et forsøg på at kategorisere evt. angst. Familien vil måske opleve, at nogle spørgsmål går igen fra tidligere i interviewet. Forklar, at du blot skal sikre dig, at du har forstået informationen korrekt. Forklar også, at spørgsmålene som udgangspunkt skal besvares med ja/nej, og at du efterfølgende vil bede familien om at uddybe, hvor du finder det nødvendigt. Spørgsmålene er formuleret, så de både kan rettes til barnet selv og til forældrene, og det er op til dig at vurdere, hvem du retter spørgsmålet til i første omgang. Tjek op på, om de andre i familien kan genkende svaret, og om der er rettelser, tilføjelser eller andre eksempler.*

**Separationsangst**

Er der tidspunkter, hvor barnet bliver bekymret eller ked af det, hvis han/hun ikke kan være sammen med forældrene? Undgås situationer, hvor barnet ikke er sammen med forældrene? *Eksempelvis være i skole, være alene hjemme, besøge venner, være alene på eget værelse eller overnatte andre steder* (ja/nej):

Hvis *ja*, hvor og hvornår?:

Hvis *ja*, er barnet bange for, at der sker noget med barnet selv eller med forældrene, når de ikke er sammen (ja/nej)?:

Hvis *ja,* hvad tænker barnet, at der kan ske?:

**Social angst**

Er der tidspunkter, hvor barnet er mere bange for sociale situationer end andre børn på samme alder? Er barnet bange eller bekymret for, at andre vil tænke, at noget han/hun gør, er dumt eller flovt? *Eksempelvis at række hånden op i klassen, læse højt, holde oplæg, henvende sig til voksne eller andre børn på samme alder, tale i telefon eller facetime, føre en samtale, sige hej, deltage i fritidsaktiviteter* (ja/nej):

Hvis *ja*, i hvilke sammenhænge?:

Undgår barnet sociale situationer (ja/nej)?:

Hvis *ja*, uddyb:

**Specifik fobi**

Er barnet mere bange for bestemte ting eller situationer end andre børn på samme alder? *Eksempelvis dyr, højde, torden, mørke, blod, transportmidler, elevatorer, læger, høje lyde, at kaste op, udklædte mennesker, at blive kvalt, at blive syg* (ja/nej):

Hvis *ja*, hvad?:

Undgår barnet disse ting (ja/nej)?:

Er barnet i stand til at være i nærheden af disse ting uden at blive bange (ja/nej)?:

Hvis *ja*, hvad hjælper?:

**Panikangst**

Bliver barnet bange, uden at der synes at være en grund til det? Han/hun befinder sig ikke i en skræmmende situation, der er ikke noget, der kunne skræmme ham/hende, og han/hun tænker heller ikke nogen skræmmende tanker om noget, der er sket eller skal ske? (ja/nej):

Hvis *ja*, hvad skete der helt præcist? Hvor var barnet, da det skete? Var der noget som helst, der kunne gøre barnet bange på daværende tidspunkt?:

Var der kropsligt ubehag (ja/nej)?:

Hvis *ja*, hvilket?:

**Agorafobi**

Er der steder, barnet ikke vil gå hen, ikke fordi han/hun er bange for stedet, men fordi han/hun er bange for at få en ubehagelig følelse i kroppen såsom svimmelhed og hjertebanken, og at han/hun så ikke vil kunne komme væk fra stedet eller få hjælp? *Eksempelvis biograf, indkøbscenter, klasseværelse, åbne pladser, transportmidler* (ja/nej)*:*

Hvis *ja*, uddyb:

**Generaliseret angst**

Bekymrer barnet sig mere end andre børn på samme alder? *Eksempelvis bekymringer om skolen, om at klare sig godt i skolen, om at gøre et godt indtryk, om egen eller andres sundhed, om ting i fremtiden eller nye ting, om familie og venner, om voksenting såsom økonomi, om ting, der sker i verden fx krig, klima- og naturkatastrofer eller andre ting* (ja/nej):

Hvis *ja*, hvad?:

Er det svært for barnet at stoppe med at bekymre sig (ja/nej)?:

**OCD – tanker**

Har barnet gentagne tanker eller forestillinger, som ikke ser ud til at give mening? Tankerne kan være skræmmende og frustrerende eller virke fjollede, og de bliver ved med at komme tilbage, selvom han/hun gerne vil stoppe dem. *Eksempelvis tanker om at have bakterier på sig, at have glemt at låse døren derhjemme, at der vil ske noget slemt for barnet eller nogen i familien eller meningsløse tanker* (ja/nej)?:

Hvis *ja*, hvilke tanker?:

Er barnet plaget af tankerne (ja/nej)?:

Forsøger barnet at stoppe tankerne (ja/nej)?:

Hvor meget tid bruger barnet på at tænke på disse tanker?:

**OCD – handlinger**

Føler barnet sig utilpas, hvis han/hun ikke kan gøre den samme ting om og om igen på en bestemt måde? Eller er der ting, som barnet skal gøre på en bestemt måde for at stoppe en ubehagelig følelse? *Eksempelvis at vaske hænder mange gange om dagen, tjekke døre, lektier, sin krop, tælle ting om og om igen, gentage ting fx gå frem og tilbage gennem døre eller ordne eller organisere ting på en bestemt måde* (ja/nej):

Hvis *ja*, hvilke handlinger?:

Er det vanskeligt for barnet at holde op, hvis han/hun prøver (ja/nej)?:

Ville det plage ham/hende, hvis han/hun ikke kunne gøre disse ting (ja/nej)?:

Hvor meget tid bruger barnet på at udføre disse handlinger?:

*Indtil nu har spørgsmålene handlet om det at føle sig angst/nervøs/bekymret. Nu kommer der en række spørgsmål, der handler mere om triste følelser samt spørgsmål om barnets adfærd. Vurder i hver enkelt forsamtale, om der i det følgende er spørgsmål eller hele afsnit, der er irrelevante og derfor kan eller bør springes over.*

**Depression**

Har barnet nogensinde følt sig meget trist og ked af det eller deprimeret i en længere periode (ja/nej)?:

Hvis *ja,* hvornår?:

Hvis *ja*, følte barnet sig tom indvendig og/eller sur og irriteret (ja/nej):

Har barnet haft en periode, hvor han/hun kedede sig rigtig meget, hvor han/hun ikke havde lyst til at lave de ting, der plejer at vække interessere hos barnet (ja/nej)?:

Hvis *ja,* hvornår og hvor længe?:

Har barnet nogensinde haft en periode, hvor han/hun manglede energi og følte sig træt det meste af tiden (ja/nej)?:

Hvis *ja,* hvornår og hvor længe?:

Følte barnet denne tristhed, nedsatte lyst og nedsatte energi i mere end 2 uger (ja/nej)?:

**Yderligere emner, der efter vurdering kan spørges ind til**

* Selvskade, selvmordstanker og/eller selvmordsforsøg
* Rusmidler (alkohol, tobak, hash, stoffer)
* Kønsidentitet og seksualitet
* Kropsideal og spisning/motion
* Døgnrytme og søvn

*De følgende spørgsmål er en kort screening for mistanke om evt. opmærksomhedsforstyrrelse eller gennemgribende udviklingsforstyrrelse. Stil spørgsmålene, men brug også observation af barnet under forsamtalen som supplement til denne screening og drøft evt. dine observationer med forældrene:*

* *Sidder barnet alderssvarende stille under interviewet?*
* *Svarer barnet relevant og venter på tur?*
* *Virker barnet koncentreret under interviewet?*
* *Er der øjenkontakt mellem dig og barnet?*
* *Er der relevant mimik – smiler barnet, når du forsøger at lave sjov?*

*Generelt giver det kliniske indtryk af både barn og familie også vigtig viden til et evt. behandlingsforløb.*

**Opmærksomhedsforstyrrelse:**

Bliver barnet nemt forstyrret/distraheret, hvis der sker noget rundt omkring ham/hende ja/nej?:

Er det svært for barnet at koncentrere sig og få færdiggjort lektier, pligter osv. (ja/nej)?:

Laver barnet ofte sjuskefejl (ja/nej)?:

Hvis *ja* til ovenstående: tror I, at barnet har sværere ved at koncentrere sig end andre børn på samme alder (ja/nej)?:

**Hyperaktivitet:**

Bliver barnet ofte irettesat i skolen, fordi han/hun ikke bliver siddende på sin plads? Eller fordi han/hun kommer til at larme og forstyrre? Eller fordi han/hun dagdrømmer og ikke går i gang med opgaver (ja/nej)?:

Har barnet svært ved at sidde stille, fx når det skal lave lektier eller sidde ved bordet og spise (motorisk uro) (ja/nej)?:

Har dit barn svært ved at vente på tur, fx svarer før et spørgsmål er stillet færdigt (ja/nej)?:

Hvis *ja* til ovenstående: tror I, at barnet har sværere ved at sidde stille end andre børn på samme alder (ja/nej)?:

**Gennemgribende udviklingsforstyrrelse**

Har barnet venner (ja/nej)?:

Er det nemt for barnet at få venner (ja/nej)?:

Hvis *nej,* hvorfor ikke?

Trives barnet bedre med yngre børn eller med voksne fremfor med andre børn på samme alder (ja/nej)?:

Foretrækker barnet at være alene i sin fritid (ja/nej)?:

Har barnet svært ved at forstå eller ”tune sig ind på” de andre børn i de sociale situationer? Og svært ved at aflæse deres signaler? Er der fx mange konflikter i sociale situationer (ja/nej)?:

Hvis *ja,* uddyb:

Har barnet særlige interesser eller meget intens interesse for bestemte ting (ja/nej)?:

Hvis *ja,* uddyb:

**DEL 3: Valgfrie spørgsmål om tidlig udvikling**

*De følgende spørgsmål omhandler barnets helt tidlige udvikling. Vær opmærksom på evt. afvigelser fra forventet normaludvikling. Information om tidlig udvikling kan med fordel indhentes på anden vis fx via tilgængelige journaler eller i forbindelse med spørgeskemabesvarelse.*

**Graviditet og fødsel**

Var graviditeten normal (ja/nej)?:

Blev barnet født til tiden (ja/nej)?:

Forløb fødslen normalt (ja/nej)?:

Var barnet rask de første leveuger (ja/nej)?:

Evt. uddybende oplysninger:

**Somatisk udvikling**

Har barnet nogensinde været indlagt for noget alvorligt (ja/nej)?:

Har barnet særlige sygdomme, som det har mén af? *Eksempelvis feberkramper, epilepsi, hovedtraumer* (ja/nej):

Evt. uddybende oplysninger:

**Adfærdshæmning:**

Var barnet som spæd bange for fremmede eller nye situationer (ja/nej)?:

Havde barnet som lille (0-3 år) tendens til at være genert og tilbageholdende med at udforske sine omgivelser (ja/nej)?:

Da barnet var spæd og lille, hvordan var hans/hendes reaktioner, når du afleverede ham/hende til en babysitter eller i institution?:

.

**Basale behov:**

Sov og spiste barnet regelmæssigt og uden de store problemer (ja/nej)?:

Kunne barnet trøstes, når det var ked af det (ja/nej)?:

Kunne barnet gøre opmærksom på sine behov (ja/nej)?:

Evt. uddybende oplysninger:

**Motorisk udvikling:**

Var den grovmotoriske udvikling almindelig (ja/nej)?:

* 7-8 mdr.: sidde selv
* 7-10 mdr.: kravle
* 10-14 mdr.: gå
* 4-5 år: cykle

Var den finmotoriske udvikling almindelig (fx tegne, lege med perler, pincetgreb) (ja/nej)?:

Evt. uddybende oplysninger:

**Sproglig udvikling**

Var den sproglige udvikling almindelig (ja/nej)?:

* Pludren (3-6 mdr.)
* Enkelte ord (12-18 mdr.)
* Sætninger (18-24 mdr.)

Evt. uddybende oplysninger:

*Det sidste afsnit i interviewet omhandler barnets trivsel i forbindelse med pasning og skole. Vær særligt opmærksom på opstart og overgange samt bekymringer udtrykt af pædagoger og lærere. For skolebørn afdækkes barnets faglige niveau desuden.*

**Pasnings- og skoleforløb**

|  |  |  |
| --- | --- | --- |
| Alder: | Institution: | Trivsel: (herunder reaktion på skift til institution/skole, daglig reaktion på aflevering, bekymringer udtrykt af personalet, sociale vanskeligheder eller ressourcer, faglige vanskeligheder eller ressourcer mm.) |
|  |  |  |
|  |  |  |
|  |  |  |
|  |  |  |

*Afrund forsamtalen og forvis dig om, at ingen i familien sidder tilbage med information eller spørgsmål. Spørg evt. igen barnet til motivation for at deltage i et Cool Kids behandlingsforløb. Informer familien om det videre forløb, herunder hvornår de kan forvente svar på, om de tilbydes et Cool Kids behandlingsforløb samt hvornår der i så fald er behandlingsstart. I forbindelse med, at du følger familien ud, kan du med fordel vise de lokaler, hvor selve behandlingen vil foregå. Dette vil hjælpe nogle børn til lettere at kunne møde op ved behandlingsstart.*

1. I interviewguiden anvendes Cool Kids som samlebetegnelse for de forskellige versioner af behandlingsprogrammet, der findes. Henvis til den version, der er relevant i den specifikke forsamtale. [↑](#footnote-ref-1)
2. I resten af interviewguiden anvendes ’barn’ eller ’barnet’ ved både børn og unge. Det anbefales altid at tilpasse sprogbruget til barnets alder og modenhed samt at anvende det sprog, som barnet og familien anvender. [↑](#footnote-ref-2)